
HOTĂRÂRE 

pentru modificarea Anexei la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu


În temeiul art. 108 din Constituția României, republicată, precum şi al art. 5 alin. (3) din Ordonanţa Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări şi completări prin Legea nr. 247/2002, cu modificările şi completările ulterioare,

Guvernul României adoptă prezenta hotărâre.

Articol unic. Anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu, publicată în Monitorul Oficial al României, Partea I, nr. 267 din 30 martie 2023, se modifică după cum urmează:

1. Articolul 16 se modifică și va avea următorul cuprins:
„Art. 16 - Pentru desfășurarea activităților specifice de urmărire și control al implementării proiectelor finanțate din Fondul pentru mediu sau fonduri externe, precum și pentru încasarea creanțelor la Fondul pentru mediu, care implică deplasări în teritoriu, Administrația Fondului pentru Mediu dispune de un număr de 40 de autoturisme.”

